OpenLLM-France/wikimedia huggingface dataset:
# If U seek Amy

If U seek Amy (euskaraz: "Amy bilatzen ari bazara") Britney Spears abeslari estatubatuarraren abesti bat da. Max Martin-ek sortua, 2008. urtearen Urrian argitaratu zen munduan zehar, Circus albumeko hirugarren abesti bezala.

## If U seek Amy-ri buruz

If U seek Amy abestian, Britney Spearsek klub batean Amy deituriko emakume bat bilatzen du. Oso gutxitan ikusi duen arren, bere bila ari da berarekin festa batera joan nahi duelako. Horretarako, abestiak hirugarren pertsona ezezagun bati Amyri buruzko galderak egiten dizkio.
If U seek Amy abestiak, gainera, hitzekin joko arraroak egiten ditu. Adibidez, kantaren leloak honela dio: «All the boys and all the girls are begging to, if U seek Amy» (euskaraz: «Mutil guztiak eta neska guztiak eskean ari dira, Amy ikusi baduzu»). «If U seek Amy» esaten dugunean, «F.U.C.K. Me» deletreatzen ari gara ingelesez (euskaraz: «larrua jo dezagun»). Beraz, leloa honela geratuko litzaiguke: «All the boys and all the girls are begging to F.U.C.K. Me» (euskaraz: «Mutil guztiak eta neska guztiak eskean ari dira nirekin larrua jotzeko»). Honek kontrobertsia handiak sortu ditu (Estatu Batuetan bereziki), non Jive Records diskografiak abesti honen bertsio berri bat sortu behar izan duen mezu guztiak ezabatuz.

## Kanpo estekak

* If U Seek Amy (Official Video) Youtube
# If You Tolerate This Your Children Will Be Next

If You Tolerate This Your Children Will Be Next (euskaraz "Haur Onartzen Baduzu Hurrengoak Zure Haurrak Izango Dira") 1998ko abuztuaren 24ean Manic Street Preachers galestar musika taldeak This Is My Truth Tell Me Yours ("Hau Da Nire Egia Zeurea Esaidazu") diskoaren barnean plazaratu zuen abesti bat da.

## Gaia

Abesti honen iturria Espainiako Gerra Zibila izan zen. Hain zuzen ere, Frankisten aurka borrokatzera joan ziren Nazioarteko Brigadetan parte hartu zuten galestarren idealismoaren ingurukoa da. Abestiaren izenburuak Espainiako Bigarren Errepublikako propaganda kartel baten leloa aipatzen du: "aur Onartzen Baduzu Hurrengoak Zure Haurrak Izango Dira", lelo hori bonbardeatuak diren haurren irudi batekin batera zihoan.

## Kanpo estekak

* Manic Street Preachers musika taldearen If You Tolerate This Your Children Will Be Next abestia entzungai. (Ingelesez)
* Datuak: Q2256391
# If the Kids Are United

If the Kids Are United (euskaraz Mutilak Bateginik Badaude), Sham 69 ingeles punk taldearen abesti bat da. Sunday Morning Nightmare (1978, Igande Goizeko Amesgaiztoa) diskoan argitaratu zuten.

## Kanpo estekak

* If the Kids Are United abestiaren jatorrizko bertsioa entzungai, Youtube.com (Ingelesez)
* Datuak: Q5991077
# Ifeko gaztelua

Ifeko gaztelua edota Iteko gaztelua, proventzeraz Castèu d'It eta frantsesez Château d'If, Frantziako Marseilla hirian dagoen gaztelu bat da, Okzitaniako Proventza eskualdean. Marseillako badian dago, Frioul uhartedian.
1527-1529 artean eraikia izan zen. Nagusiki, Alexandre Dumas frantziar idazleak bere Monte Cristoko kondea eleberri ospetsuaren kokalekuetako bat izateagatik ospetsua da.

## Kanpo estekak

* Datuak: Q622500
* Multimedia: Château d'If / Q622500
# John Kerr (australiar politikaria)

Sir John Robert Kerr (Balmain, 1914ko irailaren 24a - St Leonards, 1991ko martxoaren 24a) australiar epaile eta politikaria izan zen. Australiako 18. gobernadore orokorra izan zen.
Zuzenbidea ikasi zuen Sydneyko Unibertsitatean eta Ozeano Bareko Administrazio Eskola Australiarra zuzendu zuen. 1949an utzi zuen administrazioa, eta gero abokatu eta geroago epaile izan zen.
1974an Australiako gobernadore orokorra izendatu zuten. 1975ean Gough Whitlam lehen ministroaren gobernuak ez zuen gehiengoa senatuan eta blokeo politikoa zegoen. Goughek uko egin zion dimisioa emateari edo hauteskundeak deitzeari, eta 1975eko azaroaren 11n Kerrek Gough kargutik kendu eta lehen ministro izendatu zuen Malcolm Fraser, oposizioko alderdiko burua. Australiako historian aurrekaririk ez duen gertaera honi The Dismissal deitu zitzaion.
1977ko abenduan, goizegi erretiratu zen politikatik.
* Datuak: Q1354851
* Multimedia: John Kerr (Governor-General) / Q1354851
# John Kerry

John Forbes Kerry (1943ko abenduaren 11a, Aurora, Colorado) estatubatuar politikari bat da, Alderdi Demokratako kidea.
2004ko Ameriketako Estatu Batuetako hauteskundeetan herrialde horretarako presidentea izateko Alderdi Demokratako hautagaia izan zen, baina Alderdi Errepublikarreko George W. Bush hautagaiak garaitu zuen.
1985-2013 artean Massachusettseko Senataria izan zen, eta 2007 eta 2009 artean AEBtako Kanpo Harremanetako Batzordeko Presidentea.
Vietnamgo Gerrako beteranoa ere bada.

## Kanpo estekak

* John Kerry. AEBtako Estatu Idazkaritza (Ingelesez)
* Datuak: Q22316
* Multimedia: John Kerry / Q22316
# John Key

Sir John Phillip Key (Auckland, 1961eko abuztuaren 9a) zeelandaberritar politikaria da. Zeelanda Berriko lehen ministroa izan zen 2008tik 2016ra.
Merkataritza ikasi zuen Canterburyko Unibertsitatean eta bankan lan egin zuen New Yorken. Alderdi Nazionalean sartu zen eta 2002an parlamentuko kide hautatu zuten. 2006an alderdiko buru izendatu zuten eta 2008ko hauteskundeak irabazi zituen.
Politika liberala egin zuen arlo sozialean eta kontserbadorea arlo fiskalean. 2016an dimisioa eman zuen eta Bill Englishi utzi zion postua.

## Kanpo estekak

* Datuak: Q57783
* Multimedia: John Key / Q57783
# John Kocinski

John Kocinski (Little Rock, Arkansas, 1968ko martxoaren 20a) estatubatuar motoziklista ohi bat da. Munduko Motozikleta Txapelketa birritan irabai zuen, 250 cc (1990) eta Superbike (1997) kategorietan.
* Datuak: Q732601
* Multimedia: John Kocinski / Q732601
# John Keyworth

John Keyworth (1859ko maiatzaren 9a - 1954ko apirilaren 24a) arkularia zen. Britainia Handia ordezkatu zuen 1908ko Udako Olinpiar Jokoetan.

## Erreferentziak

* ↑ John Keyworth
* ↑ John KEYWORTH

## Kanpo estekak

* Datuak: Q6243038
# John King Davis

John King Davis (Ingalaterra, 1884ko otsailaren 19a - Toorak, 1967ko maiatzaren 8a) Australiako esploratzaile eta nabigatzaile garrantzitsu bat izan zen Ozeano Australeko esplorazio lanengatik, eta Macquarie uhartean eta Willis uhartean (Koral itsasoa) meteorologia-estazioak ezartzeagatik ere.
Davisek Sir Ernest Shackleton-en Nimrod espedizioan parte hartu zuen Nimrodeko ofizial gisa, eta geroago Sir Douglas Mawson-en Aurora espedizioan Aurorako ofizial gisa. Halaber, RRS Discovery-eko kapitaina izan zen BANZARE espedizioan zehar 1929 eta 1930 artean.
Davis Australiako (Commonwealth) nabigazioaren zuzendaria izan zen 1920tik 1949ra. Garai hartako hasieran, Willis uharteko meteorologia eta zikloiak behatzeko estazioa jartzeko aurkeztu zen boluntario. Royal Society of Victoria elkarteko presidentea izan zen 1945ean eta 1946an, Royal Geographical Society Elkartearen kide izanez.
1957an ezarria, Antartikako Davis base antartikoa bere omenez izendatu zuten.

## Lanak

King Davis-ek zenbait liburu ere argitaratu zituen: With the Aurora in the Antarctic (1919), Willis Island: a storm-warning station in the Coral Sea (1921) eta Trial by Ice. The Antarctic Journals of John King Davis (1997, Louise Crossley-k hil ostean).
* Datuak: Q2603652
# John Kirwan

John James Patrick Kirwan (Auckland, 1964lo abenduaren 16a) zeelandaberritar errugbilari ohia eta entrenatzailea da. Marist Brothers Old Boys RFC, Auckland Rugby Union eta Benetton Rugby Treviso taldeetan ibili zen, hegaleko postuan. 63 partida jokatu zituen Zeelanda Berriko errugbi selekzioan eta, besteak beste, 1987ko Munduko Errugbi Kopa irabazi zuen, finalean entsegu bat lorturik. 1995ean, hamahiruko errugbira aldatu eta Auckland Warriorsen jokatu zuen.
2002-2005 bitartean, Italiako hautatzailea izan zen, eta Japoniakoa 2007tik eta 2011ra; 2013-2015 bitartean Blues taldea entrenatu zuen.

## Jokalari palmaresa
### Auckland Rugby Union

* Ranfurly Shield 1985etik 1993ra atxikia

### Benetton Rugby Treviso

* Italiako txapelketa
** irabazlea: 1989

### Zeelanda Berriko selekzioa

* Munduko Errugbi Kopa
** irabazlea: 1987
** hirugarrena: 1991

## Erreferentziak

* ↑ John Kirwan. en.espn.co.uk (Noiz kontsultatua: 2023-3-10).

## Kanpo estekak

* Datuak: Q723617
* Multimedia: John Kirwan / Q723617
# John Kerr

John Kerr (Ardrossan, 1824ko abenduaren 17a- Glasgow, 1907ko abuztuaren 15a) eskoziar fisikaria izan zen.
Teologia ikasirik, matematika irakasle izan zen Glasgowko Unibertsitatean, Lord Kelvinen laguntzaile gisa. Kerren aurkikuntzen artean, Kerr efektu elektro-optikoa da ezagunena: gai garden batean argiaren zentzuari elkarzut elektrizitate eremu indartsu bat ezartzen bada, argiak errefrakzio bikoitza izaten du.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014-3-28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q918672
# John Knox

John Knox (1513, Haddington hiritik hurbil, Ekialdeko Lothian – 1572ko azaroaren 24a, Edinburgh) eskoziar apaiza Eskoziako Erreforma Protestantearen bultzatzaile nagusia izan zen. Presbiterianismoaren sortzailetzat jo ohi da.

## Biografia

Haren gaztaroaz berri ziurrik ez dago. George Wisharten eragina jaso eta Eskoziako Elizaren mugimendu erreformatzailera elkartu zen. 1546rako, Eskoziako Erreformaren buruzagien artean zegoen. Aita Santuaren jarraitzaileen aurkari sutsua izan zen. Frantzian erbesteratua egon ondoren, Ingalaterrara joan zen, eta gero, 1555ean, Genevara. Han Joan Kalbin ezagutu zuen. Geroago, kalbinismoa Eskoziara eraman zuen (1559).
Maria Guisekoa, erreginaordea, hil zenean (1560), Parlamentu librea bildu zen ordura arteko erlijio-liskarrak konpontzeko. Parlamentu horrek Eliza Erreformatua onartu zuen, kalbinismoan oinarritua. John Knoxek parte handia izan zuen Eliza berriaren First Book of Discipline (Lehenengo diziplina-liburua) eta Confession of Faith (Fede-aitorpena) liburuen prestaketan.

## Erreferentziak

* ↑ Lur entziklopedietatik hartua.
* Datuak: Q189937
* Multimedia: John Knox / Q189937
# John Knox House

John Knox House Edinburgheko etxe historikoa da, Royal Mile kalean dagoena, High Streeten beheko muturrean. John Knox erreformalari protestanteak ematen dio izena, kondairaren arabera bertan bizi izan baitzen XVI mendean.

## Historia

Etxea 1490 urtetik aurrera eraiki zen egurrezko galeria finarekin eta erdi-margoturiko sabaia zuela. Walter Reidpath izan zen lehenengo jabea eta 1556an James Mossman-engana iritsi zen, Jakobo V.a Eskoziakoaren koroa diseinatu zuen gizonarengana. Maria I.a Inglaterrara herbesteratzean Mossman berarekiko leiala izan zen eta Edinburgheko gazteluan bere aldeko txanponak egiten aritu zen. Gaztelua errenditzean Mossman urkatu egin zuten eta etxea James Carmichaelek eskuratu zuen.
1850an Alexander Handyside Ritchiek eraikina berriztu zuen eta 1984an berriztapen berri bat izan zuen. Mendeetan zeahr margo eta apaingarri ugari egin zizkioten. Gaur eguin Eskoziako Elizaren eraikin bat da eta Eskoziako Ipuinkontalaritza egoitza dago bertan.

## John Knoxekiko lotura

Ez da ziurra John Knox bertan bizi izan zen edo ondoko eraikin batean, baina XIX mendearen erdialdean Robert Chambers eta Sir Daniel Wilsonek 1800tik zetorren kondaira zabaldu zuten John Knox House izena ezarriz.

## Kanpo estekak

* (Ingelesez) Eskoziako Ipuinkontalaritza Zentroa
* Datuak: Q6243358
* Multimedia: John Knox House / Q6243358
# Islandiar sagak

Islandiar sagak (islandieraz Íslendingasögur) Islandiako literaturako genero bat da, XIII-XIV. mendeen artean idatzi ziren eta 930-1030 artean Islandian jazotako gertakizunak kontatzen dituzte.

## Ezaugarriak

Saga multzo honetako islandierazko 36 saga luze eta zenbait kontakizun soil gorde dira. Saga hauetako egileak ezezagunak dira, nahiz eta ustezko hainbat izen aipatu izan diren, pertsonaia eta protagonistak islandiarrak dira, haien bizitza eta balentriak Norvegia, Irlanda, Eskozia, Islandia, Groenlandia eta Ipar Amerikan jazotzen direlarik.

## Islandiar sagen zerrenda

* Droplaugarsona saga.
* Egils saga Skalla-Grímssonar.
* Eiríks saga rauða/Erik Gorriaren saga.
* Eyrbyggja saga.
* Færeyinga saga.
* Finnboga saga ramma.
* Fljótsdæla saga.
* Flóamanna saga.
* Fóstbrœðra saga (bi bertsioak).
* Gísla saga Súrssonar.
* Grettis saga.
* Grœnlendinga saga/Groenlandiarren saga.
* Gull-Þóris saga.
* Gunnars saga Keldugnúpsfífls.
* Gunnlaugs saga ormstungu.
* Hallfreðar saga (bi bertsioak).
* Harðar saga ok Hólmverja.
* Hávarðar saga Ísfirðings.
* Heiðarvíga saga.
* Hrafnkels saga.
* Hrana saga hrings.
* Hœnsa-Þóris saga.
* Kjalnesinga saga.
* Kormáks saga.
* Króka-Refs saga.
* Laxdæla saga.
* Ljósvetninga saga (hiru bertsioak).
* Reykdœla saga ok Víga-Skútu.
* Svarfdœla saga.
* Valla-Ljóts saga.
* Vatnsdœla saga.
* Víga-Glúms saga.
* Víglundar saga.
* Vápnfirðinga saga.
* Þorsteins saga hvíta.
* Þorsteins saga Síðu-Hallssonar.
* Þórðar saga hreðu.
* Ölkofra saga.

## Ikus gainera

* Islandierazko literatura

## Kanpo estekak

* Islandiar sagei buruzko webgunea (Ingelesez)
* Islandiar sagei buruzko material bilduma (Ingelesez)
* Datuak: Q300
* Multimedia: Sagas of the Icelanders / Q300
# Islandiar faloteka

Islandiar faloteka (islandieraz Hið Íslenzka Reðasafn) Islandiako Reykjavik hiriburuan dagoen museo bat da. Bertan, munduko zakil eta zakil atal bilduma handiena erakusgai dago. Orotara 93 animal espezie ezberdinen zakilak ikusgai daude, tartean 55 baleen, 36 foken eta 118 animalia lurtarrenak, gainera eskandinaviar mitologiako Huldufólk (elfo) eta troll izakienak direla ziurtatzen duten zakil multzoa ere bai.
2007an Reykjavikeko institutu batean historia irakasle izan zen Sigurður Hjartarsonek ireki zuen eta gaur egun museoaren zuzendaria da. 2011n museoak homo sapiens espeziaren zakil ale bat bereganatu zuen, Paul Arason zenaren dohaintzan emana (museoko zuzendariaren laguna). Arasonen zakila bere gorputik hiltegian zela mediku baten ikuskapenaren pean ebakia izan zen.

## Iruditegia

* Barrabil-zorroz egindako lanparak.
* Sigurður Hjartarson, museoaren sortzailea.
* Hainbat zakil ikusgai.
* Islandiar falotekako seinalea.

## Kanpo estekak

* Islandiar museoaren webgunea (Islandieraz) (Ingelesez)
* Datuak: Q177174
* Multimedia: Icelandic Phallological Museum / Q177174
# Islandiako futbol selekzio nazionala

Islandiako futbol selekzio nazionala herrialde haren futbol gizonezko talde nagusia da. Laugardalsvöllur zelaian jokatzen ditu etxeko partidak, Reykjavik hiriburuan.

## Palmaresa
### Munduko Futbol Txapelketa

* 2018rako sailkatu zen lehen aldiz.

### Europako Futbol Txapelketa

* 2016rako sailkatu zen lehen aldiz eta final laurdenak jokatu zituen.

### Iparraldeko Futbol Txapelketa

* Txapeldun ordea 2001ean.

## Ibilbidea

| Urtea | Munduko Txapelketa |
| 2018 | 28.a |
| Urtea | Europako Txapelketa |
| 2016 | 16.a |

## Uniformea
### Azken txapelketak

* (sailk) - Ez zen sailkatu
* 2016 ||
* 2018 ||
* 2020 (sailk) ||

## Jokalari aipagarrienak

2021eko ekainaren 8an eguneratua.

### Parte hartzeak

| | Jokalaria | Parte hartzeak | Urteak |
| 1 | Rúnar Kristinsson | 104 | 1987–2004 |
| 2 | Birkir Már Sævarsson | 98 | 2007- |
| | Birkir Bjarnason | 98 | 2010- |
| 4 | Ragnar Sigurðsson | 97 | 2007- |
| | Aron Einar Gunnarsson | 97 | 2008- |
| 6 | Hermann Hreiðarsson | 89 | 1996–2011 |
| | Kári Árnason | 89 | 2005- |
| 8 | Eiður Smári Guðjohnsen | 88 | 1996-2016 |
| 9 | Guðni Bergsson | 80 | 1984–2003 |
| 10 | Jóhann Berg Guðmundsson | 79 | 2008- |
| | Ari Freyr Skúlason | 79 | 2009- |

### Goleatzaileak

| | Jokalaria | Golak |
| 1 | Eiður Smári Guðjohnsen | 26 |
| | Kolbeinn Sigþórsson | 26 |
| 3 | Gylfi Þór Sigurðsson | 25 |
| 4 | Ríkharður Jónsson | 17 |
| 5 | Alfreð Finnbogason | 15 |
| 6 | Ríkharður Daðason | 14 |
| | Arnór Guðjohnsen | 14 |
| | Birkir Bjarnason | 14 |
| 9 | Þórður Guðjónsson | 13 |
| 10 | Tryggvi Guðmundsson | 12 |
| | Heiðar Helguson | 12 |

## Kanpo estekak

* (Islandieraz)(Ingelesez) Webgune ofiziala
* Datuak: Q189198
* Multimedia: Iceland national football team / Q189198
# Islandiar

Islandiarrak (islandieraz: Íslendingar) Islandia uharteko bertoko etniaren kideak dira. Islandiako herritarrek islandieraz egiten dute eta luterotarrak (gehiengoa) dira.
Ikerketa historiko eta genetikoen arabera, islandiarren %60-80a inguruk gizonezko jatorri eskandinaviarra (batez ere Mendebaldeko Norvegiakoa) eta emakumezko jatorri zeltiarra (irlandar eta eskoziarra) du.

## Erreferentziak

* ↑ Euskaltzaindia. 38. araua: Munduko estatu-izenak, herritarren izenak, hizkuntza ofizialak eta hiriburuak. .
* ↑ Lur entziklopedietatik hartua.
* ↑ Icelanders, a diverse bunch?
* ↑ Helgason, A; Sigureth; Nicholson, J; et al. (2000ko iraila). «Estimating Scandinavian and Gaelic ancestry in the male settlers of Iceland» Am. J. Hum. Genet. 67: 697–717. doi:10.1086/303046. PMID 10931763..

## Kanpo estekak

* Datuak: Q191356
* Multimedia: People of Iceland / Q191356
# John Forrest

John Forrest (Bunbury, Australia, 1847ko abuztuaren 22a - itsasoa, Sierra Leonako itsasbazterretik hurbil, 1918ko irailaren 2a) Australiaren esploratzailea, politikaria, eta Australiako estreinako lehen ministroa izan zen. Topografia-zerbitzuan sarturik, Australiako lur esploratugabeak aztertzeko hainbat espedizioren buru izan zen. Australiaren autonomia lortu zenean, lehen gobernua eratu zuen 1890ean, eta, jarraian, lehen ministro (1890-1901), Defentsako ministro (1901-1903) eta Barne Arazoetako ministro (1903) izan zen. Liburu batzuk ere idatzi zituen bere ikerketei buruz.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q921617
* Multimedia: John Forrest / Q921617
# John Flaxman

John Flaxman (York, 1755eko uztailaren 6a - Londres, 1826ko abenduaren 7a) eskultore, diseinatzaile eta grabatzaile ingelesa izan zen. George Romney eta William Blakerekin bat egin zuen, eta erliebeak eta dominetako erretratuak egin zituen. Erroman egin zuen egonaldi batean, Winckelmannen teoria neoklasikoen eragina izan zuen. Ospe handia izan zuen Europa osoan, eta monumentu askotan egin zuen lan (Nelsonen hilobia, Westminster abadia). Ontzi grekoetatik hartu zituen gaiak, Iliada eta Odisearen argitalpenak apaintzeko (1793).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q366066
* Multimedia: John Flaxman / Q366066
# John Fletcher

John Fletcher (Rye, 1597 – Londres, 1625) antzerkigile ingelesa izan zen. Cambridgen egin zituen ikasketa klasikoak, antzerkigintzan hasi aurretik. Francis Beaumont laguntzailearekin batera, hogeiren bat komedia idatzi zituen, asmaketaren aldetik harrigarrizko gertariak eskainiz, grinak azpimarratuz eta hizkuntza oparotasuna hautatuz. Beaumont hil eta gero (1616), Massinger, Ben Johnson, Tourneur eta Middleton izan zituen laguntzaile.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q312444
* Multimedia: John Fletcher (playwright) / Q312444
# John Fogerty

John Cameron Fogerty (Berkeley, Kalifornia, 1945eko maiatzaren 28a) estatubatuar musikari eta abeslaria da.
Doug Clifford, Stu Cook, eta bere anaia Tom Fogertyrekin batera Creedence Clearwater Revival taldea sortu zuen. Taldeko abeslari, gitarra-jotzaile eta abestien egilea izan zen. 1972an taldea banandu ondoren, Fogertyk bakarkako ibilbidea jarraitu zuen.

## Diskografia

* The Blue Ridge Rangers (1973)
* John Fogerty (1975)
* Hoodoo (1976 - unreleased)
* Centerfield (1985)
* Eye of the Zombie (1986)
* Blue Moon Swamp (1997)
* Deja Vu All Over Again (2004)
* Revival (2007)
* The Blue Ridge Rangers Rides Again (2009)
* Wrote a Song for Everyone (2013)
* Fogerty's Factory (2020)

## Kanpo estekak

* Datuak: Q326538
* Multimedia: John Fogerty / Q326538
# John Flamsteed

Sir John Flamsteed (Denby, Ingalaterra, 1646ko abuztuaren 19a - Greenwich, Ingalaterra, 1719ko abenduaren 31) ingeles astronomoa izan zen.

## Biografia

Berak proposaturik sortu zen Greenwicheko behatokia 1676an, Karlos II.aren garaian, eta hark erregeren astronomo izendatu zuen. Argizagiak eta izar distiratsuak aztertu zituen. Azterketarako tresneria eta teknikak hobetu zituen; bere izena daraman proiekzio-metodo bat paratu zuen (maparen erdiko meridianoa eta lerro zuzenetan egindako paraleloak eta beste lerro kurbatuak dituena), eta Historia caelestis Britannica idatzi zuen (hil ondoren argitaratua, 1725ean); 3.000 izarren kokaera jasotzen da bertan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q242388
* Multimedia: John Flamsteed / Q242388
# Jefferson udalerria, Noble konderria (Ohio)

Jefferson udalerria Ameriketako Estatu Batuetako Ohio estatuko udalerri bat da, Noble konderrian. Azken zentsuaren arabera 187 biztanle zituen, 23.8 milia karratu (62 km$^2$) eremuan.

## Ekonomia

2020ko zentsuaren arabera, Jefferson udalerriak 107 etxebizitza zeuden. Per capita diru-sarrerak 23.287 estatubatuar dolar ziren.

## Kanpo estekak

* Datuak: Q6175668
* Multimedia: Jefferson Township, Noble County, Ohio / Q6175668
# Jefferson udalerria, Pulaski konderria (Indiana)

Jefferson udalerria Ameriketako Estatu Batuetako Indiana estatuko udalerri bat da, Pulaski konderrian. Azken zentsuaren arabera 490 biztanle zituen, 36.4 milia karratu (94 km$^2$) eremuan.

## Ekonomia

2020ko zentsuaren arabera, Jefferson udalerriak 255 etxebizitza zeuden. Per capita diru-sarrerak 26.181 estatubatuar dolar ziren.

## Kanpo estekak

* Datuak: Q6175675
# Jefferson udalerria, Owen konderria

Jefferson udalerria Ameriketako Estatu Batuetako Indiana estatuko udalerri bat da, Owen konderrian. Azken zentsuaren arabera 998 biztanle zituen, 47.94 milia karratu (124.2 km$^2$) eremuan.

## Ekonomia

2020ko zentsuaren arabera, Jefferson udalerriak 311 etxebizitza zeuden. Per capita diru-sarrerak 20.677 estatubatuar dolar ziren.

## Kanpo estekak

* Datuak: Q6175670
# Jefferson udalerria, Poweshiek konderria (Iowa)

Jefferson udalerria Ameriketako Estatu Batuetako Iowa estatuko udalerri bat da, Poweshiek konderrian. Azken zentsuaren arabera 255 biztanle zituen.

## Ekonomia

2020ko zentsuaren arabera, Jefferson udalerriak 202 etxebizitza zeuden. Per capita diru-sarrerak 27.134 estatubatuar dolar ziren.

## Kanpo estekak

* Datuak: Q9040743
# Jefferson udalerria, Putnam konderria (Indiana)

Jefferson udalerria Ameriketako Estatu Batuetako Indiana estatuko udalerri bat da, Putnam konderrian. Azken zentsuaren arabera 1.318 biztanle zituen, 41.1 milia karratu (106 km$^2$) eremuan.

## Ekonomia

2020ko zentsuaren arabera, Jefferson udalerriak 593 etxebizitza zeuden. Per capita diru-sarrerak 34.981 estatubatuar dolar ziren.

## Kanpo estekak

* Datuak: Q6175676
# Jefferson udalerria, Noble konderria (Indiana)

Jefferson udalerria Ameriketako Estatu Batuetako Indiana estatuko udalerri bat da, Noble konderrian. Azken zentsuaren arabera 1.551 biztanle zituen, 33.67 milia karratu (87.2 km$^2$) eremuan.

## Ekonomia

2020ko zentsuaren arabera, Jefferson udalerriak 556 etxebizitza zeuden. Per capita diru-sarrerak 30.509 estatubatuar dolar ziren.

## Kanpo estekak

* Datuak: Q6175666
# Jefferson udalerria, Preble konderria (Ohio)

Jefferson udalerria Ameriketako Estatu Batuetako Ohio estatuko udalerri bat da, Preble konderrian. Azken zentsuaren arabera 3.226 biztanle zituen, 35.5 milia karratu (92 km$^2$) eremuan.

## Ekonomia

2020ko zentsuaren arabera, Jefferson udalerriak 1324 etxebizitza zeuden. Per capita diru-sarrerak 25.855 estatubatuar dolar ziren.

## Kanpo estekak

* Datuak: Q6175672
* Multimedia: Jefferson Township, Preble County, Ohio / Q6175672